KS Daily View 04 ส.ค. 2022
4 สิงหาคม 2565

KS Daily View 04.08.2022 > หุ้นสหรัฐพุ่งทำ New high รอบ 3 เดือน ราคาน้ำมันดิบลงแรงหลังสต๊อกน้ำมันดิบสหรัฐเพิ่มมากกว่าคาด SET Index วันนี้คาด 1585-1600 จุด หุ้นแนะนำ PTG, CK   
ต่างประเทศ :  ตลาดหุ้นสหรัฐเมื่อคืนปรับขึ้นทำ New high ในรอบ 3 เดือน โดยทิศทางเป็นขาขึ้น เห็นได้จากดัชนี Nasdaq(+2.59%DoD) ทะลุแนวต้านระยะสั้นที่ 12,400 จุด แนวต้านถัดไปประเมิน 13,000-14,000 จุดบวกกับกองทุน K-USA และ  K-USA-SFF ที่เน้นลงทุนในหุ้น Tech & Growth สัดส่วนการลงทุนใน Sector กลุ่ม IT สูงสุดราว 45% รองลงมาคือกลุ่ม Communication Service 21.6% และกลุ่มสินค้าฟุ่มเพือย 11%   โดยสัดส่วนเงินลงทุนในหุ้นมากที่สุดคือ Shopify 6.7% รองลงมาคือ Snoflake 6.4%  Uber 5.5% Roblox 5.4% ฯลฯ  ซึ่ง KS แนะนำสะสมในช่วงที่ผ่านมา โดยผลตอบแทน(Return)ในรอบ 1 เดือน +16%,  ส่วนดัชนี S&P500 +1.56%DoD, ดัชนี Dow Jones +1.29%DoD  ปัจจัยหนุนหุ้นสหรัฐเมื่อคินคือ รายงานตัวเลขเศรษฐกิจสหรัฐเมื่อคืนหลายดัชนีออกมาดี อาทิ ISM Non- Manufacturing  PMI สหรัฐ เดือน ก.ค. ปรับขึ้น 56.7 จุดดีกว่าที่ Consensus คาดว่าจะลดลงสู่ 53.5 จุด และรายงานคำสั่งซื้อภาคโรงงาน(Factory order) เดือน มิ.ย. +2% ดีกว่าที่ Consensus คาด +1.1%และคลายความกังวลเรื่องการเยือนไต้หวันของนางแนนซี เพโลซี ประธานสภาผู้แทนราษฎรสหรัฐ ซึ่งยังไม่มีเหตุการณ์บานปลาย  แต่อย่างไรก็ตามตลาดยังให้น้ำหนักติดตามสถานการณ์ต่อ เพราะ 
1.)ฝั่งจีนประกาศซ้อมรบทางทหารด้วยกระสุนจริง เริ่มวันแรกในวันนี้ จนถึง 7 ส.ค. ในน่านน้ำและน่านฟ้าที่ล้อมรอบไต้หวัน   
2.)จีนประกาศ Banการนำเข้าสินค้ากับไต้หวันบางชนิด อาทิ อาหาร, ผลไม้ ปลา ฯลฯ ยังต้องติดตามว่าจะมีออกมาตรการอะไรเพิ่มหรือไม่  KS เชื่อว่าความตึงเครียดอาจทำให้นักลงทุน อาจย้ายเงินลงทุน ย้ายฐานการผลิต คาดบวกต่อกลุ่มนิคมอุตสาหกรรม เบื้องต้นเชื่อว่าสถานการณ์ไม่บานปลายเป็นสงคราม คาดผลกระทบต่อตลาดหุ้นโลกและเอเซียจำกัด       
ส่วนราคาพลังงานล่าสุด  โดยเฉพาะราคาน้ำมันดิบ อิง BRENT ส่งมอบเดือน ต.ค.(-3.7%DoD) ปิดที่ 96.78 $ต่อบาร์เรล โดยถูกกดดันหลักๆจาก API รายงานตัวเลขสต๊อกน้ำมันสหรัฐเพิ่มขึ้นอย่างไม่ได้คาดคิดกว่า 4 ล้านบาร์เรล แม้ผลการประชุม OPEC+ มีมติเพิ่มกำลังการผลิตอีก 1 แสนบาร์เรล/วัน ในเดือน ก.ย. สอดคล้องกับที่ตลาดคาดการณ์ว่า OPEC+ จะคงกำลังการผลิตไว้เท่ากับเดือน ส.ค.  KS ประเมินราคาน้ำมันจะยังผันผวนในระดับสูงในช่วง 90-120$/บาร์เรล อันเป็นผลจากกำลังการผลิตสำรองที่จำกัด และความไม่แน่นอนของสงครามระหว่างรัสเซียกับยูเครน โดยเฉพาะอย่างยิ่งในช่วงหน้าหนาว  โดยรวมสรุปราคาน้ำมันที่ปรับลงแรงเมื่อคืนเป็น Sentiment บวกต่อหุ้น Anti Commodity อาทิ PTG,OR ฯลฯ แต่จะลบต่อหุ้นน้ำมัน PTT, PTTEP
ในประเทศ :  SET Index ประเมินแนวโน้มวันนี้คาดได้ Sentiment บวกจากตลาดหุ้นในภูมิภาคปรับขึ้นตามฝั่งประเทศพัฒนาแล้ว,เงินบาทยังแกว่งตัวบริเวณ 36.0-36.3 บาท ชะลอการอ่อนค่าระยะสั้น และมีปัจจัยหนุนจากเศรษฐกิจที่ยังเห็นการฟื้นตัว โดยเฉพาะภาคการท่องเที่ยว ล่าสุด ตัวเลขนักท่องเที่ยวไทย เดือน ก.ค. อยุ่ที่ 1.2 ล้านคน เพิ่มขึ้นจาก เดือน มิ.ย. อยู่ที่ 7.88 แสนคน  และตัวเลขนักท่องเที่ยวตั้งแต่ 1 ม.ค.- 31 ก.ค. อยู่ที่ 3.3 ล้านคน ฯลฯ  แต่อย่างไรก็ตามปัจจัยกดดันดัชนีมีจากราคาน้ำมันที่ปรับลง  ฯลฯ โดยรวม KS ยังคงประเมินแนวต้านในสัปดาห์นี้อยู่บริเวณ 1600 และ 1616 จุด ส่วนแนวรับประเมิน 1585 และ 1555 จุด 
มุมมองตลาดหุ้น  SET วันนี้คาด 1585-1600 จุด หุ้นแนะนำ PTG, CK 
Top pick : 
PTG(ราคาเป้าหมายพื้นฐาน 17.0 บาท) 1.)เราคาดกำไรงวด 2Q22 อยู่ที่ 400 ล้านบาท จะเติบโตสูง 150%QoQ แรงหนุนจาก GPM/ลิตร ทีสูง 2.)ราคาน้ำมันดิบที่ปรับตัวลงแรงเมื่อคืน ประเมินจะบวกต่อ PTG เราเชื่อว่าราคาน้ำมันที่ลดลงน่าจะช่วยลดแรงกดดันต่อค่าการตลาดขายปลีกน้ำมันหรือมี Upside 3.)ราคาหุ้น PTG ปัจจุบัน Valuation ค่อนข้างถูกสะท้อนจาก PBV ปี 2566 ที่2.3x ต่ำกว่า -1SD    
CK(ราคาเป้าหมายพื้นฐาน 29.59 บาท) 1.)เป็นกลุ่มหุ้น Anti commodity โดยกลุ่มรับเหมา ธุรกิจปรับราคาขายขึ้นมาก่อนแล้วตามต้นทุนที่สูง  และช่วงที่ต้นทุนลงไม่ต้องลงราคาตาม โดยราคาวัสดุก่อสร้างทิศทางปรับลง CK ได้ประโยชน์    2.)เราคาดกำไรปกติงวด 2Q22 ที่ 346.2 ลบ. เทียบกับกำไรปกติที่ 175.2 ลบ.ในงวด 2Q21  และผลขาดทุนปกติที่ 118.6 ลบ. ในงวด 1Q22  การเติบโตของกำไรมาจากการเริ่มงานในมือที่เพิ่งลงนาม รายได้เงินปันผลจาก TTW และส่วนแบ่งกำไรจาก CKP และ BEM ที่คาดอยู่ที่ 444.9 ลบ. เพิ่มขึ้น 45.3% YoY และ 430.6% QoQ หนุนจากการฟื้นของตัวจำนวนรถยนต์ที่ใช้ทางด่วนและผู้โดยสารรถไฟฟ้าของ BEM ในไตรมาส 2/2565 และช่วงไฮซีซั่นของโรงไฟฟ้าพลังน้ำของ CKP 3.) มีความชัดเจน โครงการรถไฟฟ้าสายสีส้มตะวันตก ถือเป็น Catalyst หนุนราคาหุ้น
รายงานตัวเลขเศรษฐกิจ     
วันพฤหัสฯ ติดตามตัวเลขดัชนีความเชื่อมั่นผู้บริโภคของไทยเดือน ก.ค. คาด 41.8 จุด (+0.5% MoM) การประชุมธนาคารอังกฤษ คาดปรับขึ้นดอกเบี้ยนโยบาย 25bps. เป็น 1.50% ตัวเลขดุลการค้าของสหรัฐฯ เดือน มิ.ย. คาด -US$80bn (ลดลงจากเดือนก่อนที่ -U$85.5) ตัวเลข Initial Jobless Claim ของสหรัฐฯ คาด +265K (เพิ่มขึ้นจากสัปดาห์ก่อนที่ +256K) 
วันศุกร์ ติดตามตัวเลขอัตราเงินเฟ้อทั่วไปของไทยเดือน ก.ค. คาด +8.3% YoY (จากเดือนก่อนหน้าที่ +7.66% YoY) ตัวเลขอัตราเงินเฟ้อพื้นฐานของไทยเดือน ก.ค. คาด +2.7% YoY (จากเดือนก่อนหน้าที่ +2.51% YoY) การประชุมธนาคารกลางอินเดียคาดปรับขึ้นดอกเบี้ยนโยบาย 50bps. เป็น 5.4%
#KS #KSecurities #ลงทุน #Investment #KSTODAY